TFM ปี 64 กำไรวูบ 49% เหลือ 211 ลบ. หลังค่าใช้จ่าย-ต้นทุนเพิ่ม
TFM ปี 64 กำไรลดลง 49% เหลือ 211.50 ลบ. จากปีก่อนที่อยู่ที่ 411.70 ลบ. เหตุค่าใช้จ่าย-ต้นทุนเพิ่ม
17 ก.พ. 2565

บริษัท ไทยยูเนี่ยน ฟีดมิลล์ จำกัด (มหาชน) หรือ TFM รายงานผลการดำเนินงานงวดปี 2564 สิ้นสุดวันที่ 31 ธ.ค.2564 ดังนี้

โดยกำไรสุทธิในไตรมาส 4/2564 ลดลงจากช่วงเดียวกันของปีก่อนหน้าจาก 70.80 ล้านบาท เหลือ 39.40 ล้านบาท เนื่องจากอัตรากำไรขั้นต้นที่ลดลง รวมถึงค่าใช้จ่ายในการขายและบริหารในส่วนของค่าใช้จ่ายสำรองผลประโยชน์พนักงานที่เพิ่มขึ้น และค่าเชื้อเพลิงในการขนส่งที่เพิ่มสูงขึ้น ส่งผลให้ภาพรวมกำไรสุทธิทั้งปี 2564 ของบริษัทฯ อยู่ที่ 211.50 ล้านบาท ลดลงจากปีที่ผ่านมา 48.60% ซึ่งอยู่ที่ 411.70 ล้านบาท
สำหรับปี 2564 ต้นทุนขายเพิ่มขึ้น 22.60% จากปีที่ ผ่านมาซึ่งเป็นผลมาจากปริมาณการขายสินค้าที่เพิ่มสูงขึ้น และราคาวัตถุดิบหลักที่ปรับตัวสูงขึ้นอย่างต่อเนื่อง รวมทั้งค่าใช้จ่ายในการขายและบริหารปรับตัวขึ้้นจากช่วงเดียวกันของปีที่ผ่านมา9.60% ซึ่งเป็นผลมาจากค่าใช้จ่ายในการขนส่งและค่าเดินทางที่สูงขึ้นตามทิศทางของราคาน้ำมัน